ન્યૂયોર્ક: સતત આપવામાં આવી રહેલી ધમકીઓના સિલસિલા વચ્ચે ઉત્તર કોરિયાએ આજે અમેરિકાને સૌથી મોટી ધમકી આપતાં જણાવ્યું હતું કે જો અમેરિકા અમારા વિરુદ્ધ કોઇ પણ લશ્કરી કાર્યવાહી કરશે તો અમે સૌથી પાવરફુલ હાઇડ્રોજન બોમ્બ પ્રશાંત મહાસાગરમાં ઝીંકી દઇશું. ઉત્તર કોરિયાના વિદેશ પ્રધાને આ નિવેદન પોતાના નેતા કિમ જોંગ ઉનનાં એ નિવેદનના કેટલાક કલાકો બાદ કર્યું હતું જેમાં તેમણે અમેરિકાનના રાષ્ટ્રપ્રમુખ ડોનાલ્ડ ટ્રમ્પને તેમની ધમકીનાં પરિણામો ભોગવવાં પડશે એમ જણાવ્યું હતું. આ ઉપરાંત કિમ જોંગે ટ્રમ્પને માનસિક દેવાળિયા અને ગેંગસ્ટર હોવાનું જણાવ્યું હતું.